2.  ลักษณะการประกอบธุรกิจ

  (1) ความเป็นมา

บริษัท สยามสตีลอินเตอร์เนชั่นแนล จำกัด (มหาชน) ก่อตั้งขึ้นในปี พ.ศ. 2496
โดยกลุ่มคุณานันทกุล และกลุ่มครุจิตร ประกอบกิจการผลิต
และจำหน่ายเฟอร์นิเจอร์เหล็กภายใต้เครื่องหมายการค้า "LUCKY" และ "KINGDOM"

พ.ศ. 2534 - ได้เข้าถือหุ้นในบริษัท สยามโอคามูระสตีล จำกัด และบริษัท สยามชิโตเซะ จำกัด
ซึ่ง

เป็นบริษัทผลิตเฟอร์นิเจอร์เพื่อการส่งออกเป็นหลัก โดยบริษัทฯ ถือหุ้นร้อยละ 40

ของทุนจดทะเบียน
ซึ่งมีผลให้บริษัทฯสามารถขยายตลาดเฟอร์นิเจอร์ทั้งในประเทศและต่างประเทศได้อย่างครบวงจร

พ.ศ. 2535 - บริษัทฯ ได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศไทย

พ.ศ. 2539 - ได้ร่วมทุนกับ OKAMURA CORPORATION ประเทศญี่ปุ่น จัดตั้งบริษัทชื่อบริษัท
สยามโอคามูระอินเตอร์เนชั่นแนล จำกัด
เพื่อดำเนินธุรกิจการจัดจำหน่ายเฟอร์นิเจอร์ให้แก่ลูกค้าโครงการเป็นหลัก โดยบริษัทฯ
ถือหุ้นในสัดส่วนร้อยละ 51 ของทุนจดทะเบียน

- จัดตั้ง บริษัท ศรีเจริญอินเตอร์เนชั่นแนล จำกัด
เพื่อดำเนินธุรกิจการจัดจำหน่ายเฟอร์นิเจอร์ที่ผลิตจากบริษัทฯ
ซึ่งทำให้สามารถบริการลูกค้าได้สะดวกรวดเร็วมีประสิทธิภาพยิ่งขึ้น โดยบริษัทฯ ถือหุ้นร้อยละ 100
ของทุนจดทะเบียน

พ.ศ. 2543 - จากวิกฤตการณ์ทางเศรษฐกิจของประเทศนับตั้งแต่ปี 2540 ทำให้บริษัทฯ
เกิดปัญหาหนี้สินที่เพิ่มสูงขึ้น ซึ่งเป็นผลจากความผันผวนของอัตราแลกเปลี่ยนเงินตรา บริษัทฯ
และกลุ่มเจ้าหนี้สถาบันการเงินจึงได้ยื่นคำร้องต่อศาลเพื่อขอฟื้นฟูกิจการซึ่งศาลได้มีคำสั่งเมื่อวันที่ 11
พฤษภาคม 2543 เห็นชอบกับแผนฟื้นฟูกิจการ ของบริษัทฯ โดยมี บริษัท ดีลอยท์ ทู้ช โธมัทสุ
แพลนเนอร์ จำกัด และ บริษัท สยามสตีลแพลนเนอร์จำกัด เป็นผู้บริหารแผน

พ.ศ. 2544 - เดือนเมษายน 2544 บริษัทฯ ได้ดำเนินการเพิ่มทุนจากเดิมทุนจดทะเบียน 365
ล้านบาท จดทะเบียนเพิ่มทุน อีกจำนวน 1,270,671,110 บาท เป็นทุนจดทะเบียนทั้งสิ้น
1,635,671,110 บาท
โดยหุ้นที่เพิ่มขึ้นใหม่นี้ได้จัดสรรให้แก่เจ้าหนี้สถาบันการเงินซึ่งเป็นการแปลงหนี้เป็นทุนตามแผนฟื้นฟูกิจการของบริษัทฯ
และ ณ วันที่ 3 กรกฎาคม 2544 บริษัทฯได้ดำเนินการแปลงหนี้เป็นทุนแล้วเสร็จบางส่วน
รวมเป็นทุนชำระแล้วจำนวน 1,087,024,910 บาท

(2) ภาพรวมของการประกอบธุรกิจของบริษัทฯ บริษัทย่อย และบริษัทร่วม

บริษัทฯ เป็นผู้ผลิตเฟอร์นิเจอร์เหล็กภายใต้เครื่องหมาย "LUCKY" และ "KINGDOM"
เพื่อใช้ในอาคารสำนักงาน และบ้านพักอาศัย รวมทั้งผลิตอาคารสำเร็จรูปอเนกประสงค์ Lucky
Building System

สำหรับบริษัทย่อย คือ บริษัท สยามโอคามูระอินเตอร์เนชั่นแนล จำกัด และบริษัท
ศรีเจริญอินเตอร์เนชั่นแนล จำกัด ดำเนินธุรกิจที่เกี่ยวเนื่องกับการจำหน่ายเฟอร์นิเจอร์"LUCKY"
"KINGDOM" "OKAMURA" และ "CHITOSE" ซึ่งจะช่วยสนับสนุนการประกอบธุรกิจของบริษัทฯ

บริษัทร่วม คือ บริษัท สยามโอคามูระสตีล จำกัด บริษัท สยามชิโตเซะ จำกัด บริษัท
ศูนย์บริการเหล็กสยาม จำกัด (มหาชน) และบริษัท สยามแอมเทค (1994) จำกัด
ประกอบธุรกิจที่เกี่ยวเนื่องกับเหล็ก หรือผลิตภัณฑ์อื่น ๆ ที่เกี่ยวข้อง
และสนับสนุนการดำเนินงานของบริษัทฯ

นโยบายการแบ่งการดำเนินงานของแต่ละบริษัท
จะมีคณะผู้บริหารที่สามารถดำเนินการบริหารตามนโยบายของแต่ละบริษัทซึ่งกำหนดโดยคณะกรรมการของบริษัทนั้นๆ(Board
of Directors)โดยสามารถสรุปโครงสร้างการลงทุนของบริษัทฯ ในบริษัทย่อยและบริษัทร่วม
และโครงสร้างรายได้ของบริษัทฯ บริษัทย่อย และบริษัทร่วม เป็นดังนี้

โครงสร้างการลงทุนของบริษัท สยามสตีลอินเตอร์เนชั่นแนล จำกัด (มหาชน) ณ วันที่ 30 มิถุนายน
2545

บริษัท สยามสตีลอินเตอร์เนชั่นแนล จำกัด (มหาชน) ได้ลงทุนในกลุ่มกิจการต่างๆ ดังนี้

กลุ่มเฟอร์นิเจอร์ (Furniture Group)

1) บริษัท สยามโอคามูระสตีล จำกัด โดยบริษัทฯถือหุ้นอยู่จำนวน 40% ของทุนจดทะเบียน

2) บริษัท สยามชิโตเซะ จำกัด โดยบริษัทฯถือหุ้นอยู่จำนวน 40% ของทุนจดทะเบียน

3) บริษัท สยามโอคามูระอินเตอร์เนชั่นแนล จำกัด โดยบริษัทฯถือหุ้นอยู่จำนวน 51% ของทุน
จดทะเบียน

4) บริษัท ศรีเจริญอินเตอร์เนชั่นแนล จำกัด โดยบริษัทฯ ถือหุ้นอยู่จำนวน 100% ของทุนจดทะเบียน

กลุ่มวัสดุก่อสร้าง (Construction Materials Group)

1)  บริษัท ศูนย์บริการเหล็กสยาม จำกัด (มหาชน) โดยบริษัทฯถือหุ้นอยู่จำนวน 21.01%
    ของทุนจดทะเบียน

กลุ่มสินค้าอุตสาหกรรมทั่วไป (Industrial Goods Group)

1)  บริษัท สยามแอมเทค (1994) จำกัด โดยบริษัทฯ ถือหุ้นอยู่จำนวน 49% ของทุนจดทะเบียน

[TABLE]

หมายเหตุ * ยังไม่มีข้อมูลเนื่องจากยังไม่ปิดบัญชีของรอบปีบัญชี 2545

** บจ.สยามเพอร์สตอร์ป เปลี่ยนชื่อเป็น บจ.สยามพีเอสเอ็ม